《闻师川谏议至漳州作建除字诗十二韵迓之》
宋代·洪炎

建武下诏书，海峤识明主。除吏得阳城，所喜逸民举。

满腹怀经得，笔间含露雨。平生相期心，中兴尔乎取。

定交自畴昔，契阔及再暑。执热子南来，五月憩漳浦。

破啼谋一笑，预置风月俎。危言傥可陈，正学当尽吐。

成亏在须臾，得失宜熟数。收功谢王魏，取道迹傅吕。

开兹众正路，慰彼苍生苦。闭关拒他盗，拂席招巢许。

作者简介：洪炎（1067～1133），字玉甫，南昌（今属江西）人。黄庭坚外甥，出生书香门第，由祖母启蒙，洪炎与洪朋、洪刍、洪羽四兄弟，都是诗人，号称“豫章四洪”江西诗派诗人。